Wenke vir 'n kreatiewe naweek | Net nog 'n paar gedagtes
← Liewe Kappertjies…
Kaalgat in die Spreier vanoggend →
Wenke vir 'n kreatiewe naweek
Posted on April 10, 2015 by Maree Clarkson
Dis Vrydag! Hou jouself hierdie naweek besig met 'n paar maklike en kreatiewe tuintakies – en raak sommer ontslae van al daardie opgaargoed so in die proses! Hier is 'n paar oulike wenke wat ek op die internet raak geloop het.
Moenie die binneste rolletjie van jou toiletrolle weg gooi nie. Smeer dit met heuning of grondboontjiebotter en rol dit in voëlsaad. Sit dit in die boom vir die voëltjies…. veral in die winter wanneer proteïene skaars is. Hulle is mal daaroor!
Nog 'n gebruik vir daai toiletrol binnestes is om saailinge in hulle te plant. Pak 'n Tupperware bak vol toiletrolletjies en vul elkeen met goeie plantgrond. Plant jou saadjies of saailinge versigtig en gee 'n bietjie water. Sodra die plantjies groot genoeg is, is dit maklik om hulle oor te plant, toiletrolletjie en al aangesien dit bioafbreekbaar is en intussen ook allerhande goggas van die plantjies sal weghou.
Verf blombotte in mooi kleure en plant vrolike plantjies binne-in. Verf of stensil jou huis se nommer op die potjies. Plaas naby jou ingang, sigbaar van die pad.
Jy hoef nie duur potte te koop as jy op jou stoep 'n paar tamaties wil groei nie. Kry daardie ou inkopiesak uit die kas waarvan jy al vergeet het en plant jou plantjies daarin. Dit maak pragtige en vindingryke planthouers en sal hou totdat die tamaties klaar vrugte gelewer het.
Posted in afrikaanse blog	| Tagged naweek, wenke, wenke vir 'n kreatiewe naweek
2 thoughts on "Wenke vir 'n kreatiewe naweek"
Mei 9, 2014 om 08:39
Dis nou sommer uitstekende idees Maree, ek gaan nou dadelik toiletrolle vol saad in my boom opsit! Hoop net nie Mnr. Rot snuffel dit uit nie!